

**ประกาศเทศบาลตำบลก้านเหลือง**

**เรื่อง สัดส่วนการประชุมประชาคมระดับหมู่บ้าน**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เนื่องด้วยเทศบาลตำบลก้านเหลือง จะดำเนินการประชุมประชาคมหมู่บ้าน เพื่อจัดทำแผนพัฒนาสามปี (พ.ศ. ๒๕๖๐ – ๒๕๖๒) รวมทั้งการดำเนินงานต่างๆ ของเทศบาล ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และหนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๐.๒/ว ๐๖๐๐ ลงวันที่ ๒๙ มกราคม ๒๕๕๘ เรื่อง แนวทางและหลักเกณฑ์การจัดทำแผนและประสานแผนพัฒนาท้องถิ่นขององค์กรปกครองส่วนท้องถิ่น ซึ่งได้กำหนดให้องค์กรปกครองส่วนท้องถิ่นคัดเลือกสัดส่วนการประชุมประชาคมหมู่บ้าน เพื่อให้บุคคลหรือครัวเรือนที่อยู่ในหมู่บ้าน หรือตำบล ได้มีโอกาสร่วมคิดร่วมทำร่วมตัดสินใจร่วมตรวจสอบร่วมรับประโยชน์ร่วมกันแก้ปัญหา ปรึกษาหารือ แลกเปลี่ยนเรียนรู้เพื่อแก้ปัญหาสำหรับการพัฒนาท้องถิ่นตามอำนาจหน้าที่ของเทศบาลตำบล ทั้งนี้ เทศบาลได้ดำเนินการคัดเลือกสัดส่วนและกำหนดรายชื่อในสัดส่วนการประชุมประชาคมเป็นที่เรียบร้อยแล้ว

ดังนั้น เพื่อให้ผู้ที่มีรายชื่อในสัดส่วน และประชาชนทั่วไปได้รับทราบและสามารถเข้าร่วมประชุมประชาคมกับทางเทศบาลได้ ระหว่าง วันที่ ๒2 มีนาคม พ.ศ 2559 ถึง 18 เมษายน พ.ศ ๒๕๕9 (เวลา 08.30 – 16.30 น.) ณ หมู่บ้านในเขตเทศบาลตำบลก้านเหลือง เทศบาลตำบลก้านเหลือง จึงประกาศสัดส่วนการประชุมประชาคมหมู่บ้าน ให้ประชาชนได้รับทราบ (รายละเอียดตามบัญชีรายชื่อสัดส่วนที่แนบท้ายประกาศนี้)

จึงประกาศให้ทราบโดยทั่วกัน

ประกาศ ณ วันที่ ๒ กุมภาพันธ์ พ.ศ. ๒๕๕๙

(นายบุญทัย นารินทร์)

นายกเทศมนตรีตำบลก้านเหลือง